Tissulya d assaɣen yezdin argaz d tmeṭṭut akken ad xedmen tawacult, aya d ayen yesɛan azal deg usnerni n tmetti. Tissulya turez ɣer twenza yis-s i tettkemmil ddunit. d azamul n tayri d tigzi. ɣef waya i as-tefka tmetti azal d ameqqran ttawin-d s tuget inzan ɣef usentel-a, neffren-d kra n yinzan seg-s ad d-nekkes tugna d ṣṣenf n usugnen yellan deg-sen: -Ixxamen n medden weɛren, ma ur nɣin ad sḍaɛfen. Deg yinzi-a llant aṭas n tugniwin gar-asent tella tugna n tissulya; amek i ilaq ad tili tin izewǧen, yewwi-d fell-as ad teḥrec ad t-bedd ɣer uxxam-is ma ulac ad tettwaḥqer, tameṭṭut ilaq ad teg ddunit acku llan yixxamen iweɛwren ttɛassan tislit ad t-tecceḍ akken ad hedren fell-as. Ixxamen n medden d azamul n zzwaǧ.